|  |
| --- |
| Koroonapandeemia Itaalias |
| Osa üleilmsest koroonapandeemiast |
|  |
| Nakkuse levik provintsides██ 60–99 kinnitatud juhtu██ 100–499 kinnitatud juhtu██ 500–999 kinnitatud juhtu██ 1000–4999 kinnitatud juhtu██ 5000–9999 kinnitatud juhtu ██ 10 000 ja enam kinnitatud juhtu  |
| Haigus | COVID-19 |
| Viirus | SARS-CoV-2 |
|
|
| Kestus | 30. jaanuar 2020 – |
| Asukoht |  Itaalia |
| Rahvaarv | 60 317 000 (2020) |
| Esmajuhtum | Codogno |
|
|
| Tagajärjed |
| Tehtud teste | 2 310 929 (6.05.2020) Muuda Vikiandmetes |
|
| Nakatunuid | 25 603 510 (9.03.2023) Muuda Vikiandmetes |
|
| Surmi | 188 322 (9.03.2023) Muuda Vikiandmetes |
|
|
|
|
|
|
|
| Surmavusmäär | 0,74% (22. XII 2022) |
|
| Ennetus |
| Haldusmeetmed | liikumis- ja kogunemis­piirangud |
|
| Vaktsiin(id) | tozinameran |
| Vaktsineerituid | 500 000 (09.01.2021) |
| Vaktsineerituid (100) | 11,92 (17.03.2021) |
|
|
|
|
|
|
| Ametlik teave |
| Võrguteavikud | Nuovo coronavirus |
|  Meediafailid Wikimedia Commonsis |

**Koroonapandeemia Itaalias** on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud ülemaailmsest koroonapandeemiast.

Algus
-----

Esimesed nakatumisjuhtumid tuvastati kahel Hiina turistil Rooma Spallanzani nakkushaiguste instituudis 2020. aasta 30. jaanuaril. Nädal hiljem toodi Hiinast Wuhanist tagasi itaallane, kellest sai Itaalia kolmas nakatumisjuhtum. 21. veebruaril tuvastati Lombardias 16 inimese nakatumine ja päev hiljem tuvastati viirus veel 60 inimesel ja registreeriti ka esimesed surmajuhtumid. Märtsi alguseks oli viirus levinud kõigisse Itaalia maakondadesse.

Hilisemate uuringute käigus kogutud andmete põhjal levis viirus Põhja-Itaalia linnades aga juba detsembris.

### I laine

31. jaanuaril peatas Itaalia valitsus lennuühenduse Hiinaga ning kuulutas välja eriolukorra. Veebruaris tuvastati 11 omavalitsust viiruse peamiste levikupiirkondadena ning need paigutati karantiini. 8. märtsil pani peaminister Giuseppe Conte karantiini kogu Lombardia ning laiendas järgmisel päeval karantiini üleriigiliseks. 

2020. aasta 20. märtsiks oli Itaalia 42 861 aktiivse juhtumiga muutunud ülemaailmse pandeemia epitsentriks ning seal oli rohkem aktiivseid juhtumeid kui üheski teises riigis. Haigusesse oli nakatunud üle 53 000 inimese, kellest 4825 olid surnud ning 6072 paranenud. 19. märtsil sai Itaalia suurima pandeemias hukkunute arvuga riigiks. 25. märtsi seisuga oli 74 386-st kinnitatud haigusjuhtumist lõppenud surmaga 7503 ehk 10,09%. 28. märtsil ületas surmajuhtumite arv 10 tuhande piiri (10,84% nakatunuist). 28. aprillil ületas nakatunute koguarv 200 tuhande piiri.

6. mai seisuga oli Itaalias registreeritud kokku 29 684 surmajuhtumit, sama päeva seisuga oli Ühendkuningriigis registreeritud kokku 30 076 surmajuhtumit, millega Ühendkuningriik ületas Itaalias registreeritud juhtumite arvu ja tõusis Euroopas surmajuhtumite arvult esikohale.

### II laine

14. oktoobril võetud 152 196 proovist osutus testimisel koroonaviiruse suhtes positiivseks 7322 proovi (13. oktoobril osutus positiivseks 5901 proovi), mis oli suurim registreeritud nakatumiste arv päeva kohta pandeemia algusest alates; järgmisel päeval võetud 162 932 proovist osutus positiivseks 8804 (sh 2067 Lombardias, 1127 Campanias ja 1033 Emilia-Romagnas). 16. oktoobril avaldatud teate kohaselt osutus 150 377 võetud proovist koroonaviiruse suhtes positiivseks 10 010 proovi (sh 2419 Lombardias ja 1261 Campanias); 17. oktoobril lisandunud 10 925 positiivsest proovist oli 2664 võetud Lombardias ja 1410 Campanias. 21. oktoobril avaldatud teate kohaselt osutus eelnenud ööpäeva jooksul võetud 177 848 proovist viiruse suhtes positiivseks 15 199 proovi; järgmisel päeval osutus 170 392 võetud proovist positiivseks 16 079 proovi ja ülejärgmisel päeval võetud 182 032 proovist osutus viiruse suhtes positiivseks 19 143 proovi. 28. oktoobril avaldatud andmete kohaselt osutus 198 952 võetud proovist viiruse suhtes positiivseks 24 991 (ööpäevane nakatunute arvu kasv ületas tuhande piiri 8 maakonnas, sh Lombardias oli uusi nakatumisjuhtumeid 7558). 30. oktoobril avaldatud andmete kohaselt osutus 215 085 võetud proovist koroonaviiruse suhtes positiivseks 31 084 (ööpäevane nakatunute arvu kasv ületas kahe tuhande piiri 6 maakonnas, sh Lombardias oli uusi nakatumisjuhtumeid 8960). 5. novembril avaldatud andmete kohaselt osutus 219 884 võetud proovist koroonaviiruse suhtes positiivseks 34 505 (ööpäevane nakatunute arvu kasv ületas kolme tuhande piiri 4 maakonnas); järgmisel päeval avaldatud andmete kohaselt osutus 234 245 võetud proovist koroonaviiruse suhtes positiivseks 37 809 (ööpäevane nakatunute arvu kasv ületas üheksa tuhande piiri Lombardias ja nelja tuhande piiri 2 maakonnas). 7. novembril lisandus ööpäevaga 39 811 uut nakatunut, sh Lombardias 11 489. Ametlikult kinnitutud nakkusjuhtumite arv ületas 1 miljoni piiri 11. novembril.

16. jaanuaril 2021 ületas Itaalias vaktsineeritute arv esimese Euroopa riigina miljoni piiri.

2022. aasta 21. detsembril ületas nakatunute koguarv veerandsaja miljoni piiri, haiguse läbi oli selleks ajaks kaotanud elu enam kui 180 tuhat inimest.

Reisijate kontroll Bologna Borgo Panigale lennujaamas

Kronoloogia
-----------

Mall:COVID-19 pandeemia andmed/haigusjuhtumid Itaalias

Viited
------

1. ↑
2. ↑  An interactive web-based dashboard to track COVID-19 in real time, vaadatud 4.05.2023.
3. ↑  An interactive web-based dashboard to track COVID-19 in real time, vaadatud 4.05.2023.
4. ↑  Andmed 20.7.2020 seisuga
5. ↑  Italy tops 500,000 vaccines doses injected | Country has highest number of people vaccinated so far in Europe, but still struggles to contain outbreak, 09.01.2021
6. 1 2  "Cumulative COVID-19 vaccination doses administered per 100 people" (inglise). Our World in Data. Vaadatud 15.01.2021.
7. ↑  "Coronavirus: Primi due casi in Italia". *Corriere della sera* (itaalia). 31. jaanuar 2020. Vaadatud 31. jaanuar 2020.
8. ↑  "Uuring: koroonaviirus oli Põhja-Itaalias juba detsembris" ERR, 19. juuni 2020
9. ↑  Italy suspends all China flights as coronavirus cases confirmed in Rome thelocal.it, 31. jaanuar 2020
10. ↑  "Itaalia möödus koroonasurma juhtumite arvult Hiinast". *ERR*. Vaadatud 22. märts 2020.
11. ↑  "Tracking coronavirus: Map, data and timeline" (inglise). NBO News. Vaadatud 25.3.2020.
12. ↑  "COVID-19 Italia - Monitoraggio della situazione" (itaalia). Dipartimento della Protezione Civile. Vaadatud 29.3.2020.
13. ↑  Andmed 28.4.2020 17:00 seisuga
14. ↑  "Coronavirus: UK becomes first country in Europe to pass 30,000 deaths". BBC News. 6.5.2020. Vaadatud 6.5.2020.
15. 1 2  Paolo Russo (14.10.2020). "Coronavirus in Italia, il bollettino del 14 ottobre: boom di nuovi contagi, sono 7332. E' il record di sempre. 43 i decessi" (itaalia). Gazzetta di Modena. Originaali arhiivikoopia seisuga 17.10.2020. Vaadatud 14.10.2020.
16. ↑  "Coronavirus, bollettino di oggi: record di contagiati, ma anche di tamponi". *gazzetta.it* (itaalia). La Gazzetta dello Sport. 14.10.2020. Vaadatud 14.10.2020.
17. ↑  Paola Carusa (15.10.2020). "Coronavirus in Italia, il bollettino di oggi 15 ottobre: 8.804 nuovi casi e 83 morti" (itaalia). Corriere della Sera. Vaadatud 15.10.2020.
18. ↑  Paola Carusa (16.10.2020). "Coronavirus in Italia, il bollettino di oggi 16 ottobre: 10.010 nuovi casi e 55 morti" (itaalia). Corriere della Sera. Vaadatud 16.10.2020.
19. 1 2 3 4 5 6 7 8  "Dati aggregati quotidiani Regioni/PPAA" (PDF) (itaalia). Ministero della Salute - Istituto Superiore di Sanità. Vaadatud 18.10.2020.

| Koroona levik maailmas |
| --- |
| Ameerika | 

* Ameerika Ühendriigid
* Argentina
* Boliivia
* Brasiilia
* Colombia
* Kanada
* Mehhiko
* Peruu
* Tšiili
* Uruguay

 |
| Euroopa | 

* Albaania
* Austria
* Belgia
* Bosnia ja Hertsegoviina
* Bulgaaria
* Eesti
* Hispaania
* Holland
* Horvaatia
* Iirimaa
* Island
* Itaalia
* Kosovo
* Kreeka
* Küpros
* Leedu
* Luksemburg
* Läti
* Malta
* Moldova
* Montenegro
* Norra
* Poola
* Portugal
* Prantsusmaa
* Põhja-Makedoonia
* Rootsi
* Rumeenia
* Saksamaa
* Serbia
* Slovakkia
* Sloveenia
* Soome
* Suurbritannia
* Šveits
* Taani
* Tšehhi
* Türgi
* Ukraina
* Ungari
* Valgevene
* Venemaa

 |
| Aasia | 

* Armeenia
* Aserbaidžaan
* Bangladesh
* Filipiinid
* Gruusia
* Hiina
* Iisrael
* India
* Indoneesia
* Iraak
* Iraan
* Jaapan
* Kasahstan
* Lõuna-Korea
* Pakistan
* Singapur
* Taiwan
* Türgi
* Türkmenistan
* Venemaa

 |
| Aafrika | 

* Egiptus
* Lõuna-Aafrika Vabariik
* Maroko
* Tuneesia

 |
| Okeaania | 

* Austraalia
* Uus-Meremaa

 |